## Pravilnik o načinu obavljanja nadzora nad stručnošću rada u djelatnosti zdravstva

### NN 40/1994 (23.5.1994.), Pravilnik o načinu obavljanja nadzora nad stručnošću rada u djelatnosti zdravstva

# MINISTARSTVO ZDRAVSTVA

Na temelju članka 148. stavak 2. Zakona o zdravstvenoj zaštiti ("Narodne
novine". br. 75/93 i 11/94) ministar zdravstva donosi

## PRAVILNIK

### O NAČINU OBAVLJANJA NADZORA NAD STRUČNOŠĆU RADA U DJELATNOSTI ZDRAVSTVA

I. OPĆE ODREDBE

Članak 1.

Nadzor nad stručnošću rada (u daljnjem tekstu: nadzor) zdravstvenih
ustanova i zdravstvenih djelatnika u privatnoj praksi provodi se na način
propisan ovim Pravilnikom.

Članak 2.

Poslove zdravstveno-inspekcijskog nadzora iz članka 1 ovog Pravilnika
obavlja republički zdravstveni inspektor.

Članak 3.

Zdravstveni inspektor je ovlašten obavljati nadzor nad svim zdravstvenim
ustanovama i zdravstvenim djelatnicima u privatnoj praksi u svako doba.
kada je to u interesu zaštite života i zdravlja pučanstva. Zdravstveni
inspektor može obavljati nadzor i bez prethodne najave, ali je prije početka
obavljanja nadzora dužan o svome prisustvu obavijestiti odgovornog djelatnika
u privatnoj praksi.

Članak 4.

Pojedine stručne radnje u obavljanju zdravstveno-inspekcijskog nadzora,
za čije se izvršenje zahtijeva posebna stručnost obavit će uz zdravstvenog
inspektora jedan ili više stručnjaka odgovarajućeg profila prema rješenju
ministra zdravstva.

Članak 5.

Ako je opseg nadzora naročito velik ili je potrebno izvršiti određene
analize i vještačenja, ministar zdravstva imenuje odgovarajuću zdravstvenu
ustanovu da obavi pojedine radnje.

II. NAČIN OBAVLJANJA NADZORA

Članak 6.

Nadzor u smislu ovog Pravilnika obuhvaća:

1. Ustrojstvo rada u ordinacijama, zdravstvenim ustanovama i dijelovima
zdravstvenih ustanova:

Ispituje se postojanje i sukladnost ustrojstva s aktom o unutarnjem
ustrojstvu; aktom o provodenju unutarnjeg nadzora nad stručnim radom i
ispunjavanje uvjeta glede prostora medicinsko-tehničke opreme i kadrova
u skladu sa propisom;

2. Rad stručnoga vijeća zdravstvene ustanove:

Ispituje se način.pripreme. sadržaj i redovitost sastanaka, suradnja
ustrojstvenih jedinica, a posebno u odnosu na dijagnostičke djelatnosti;

3. Vođenje zdravstvenih podataka o bolesniku: Ispituje se postupak prijema
i uzimanja osobnih identifikacijskih podataka o bolesniku; opis zdravstvenog
stanja bolesnika i postavljanje dijagnoze; plan obrade bolesnika; tijek
svih zahvata (dijagnostičkih i terapijskih) te urednost vođenja dokumentacije,
kartoteke i registra,

4. Provođenje dijagnostičkih i terapijskih postupaka: Ispituje se početni
plan rada i početna dijagnoza te provedena dijagnostika u odnosu na završnu
dijagnozu; poštivanje principa racionalizacije; priznavanje nalaza drugih
ustanova do prijema bolesnika; opravdanje primjene pojedinih dijagnostičkih,
laboratorijskih odnosno radioloških postupaka u odnosu na stručni algoritam
pojedinih dijagnoza; način i redoslijed primjene terapijskih postupaka
i poštivanja znanstvenih spoznaja o načinu liječenja pojedinih bolesti;

5. Odnos preina bolesnicima: Ispituje se način naručivanja i obračanja
bolesniku pri prijemu i u tijeku liječenja te davanje informacija o bolesti
i postupcima liječenja; utvrđuje se postojanje knjiga pritužbi kao i broj
podnesenih žalbi od strane bolesnika;

6. Sprečavanje bolničkih infekcija i provođenje mjera protiv zaraznih
bolesti: Ispituju se preventivni postupci radi zaštite zdravlja bolesnika
unutar ordinacije i zdravstvene ustanove kao i zdravstvenih djelatnika,
a posebno prevencije hepatitisa, sindroma stečenog nedostatka imuniteta,
toksičnih oštećenja i bolesti nastalih zbog izloženosti ionizirajućem zračenju;

7. Nadzor u ljekarnama: Ispituje se opskrba pučanstva lijekovima, pomoćnim
ljekovitim sredstvima, medicinskim i ostalim proizvodima propisanim zakonom
kao predmet poslovanja ljekarne te njihovo čuvanje i uskladištenje; stručna
kontrola recepata i izrada propisanih pripravaka; pračenje učinaka i nuspojava
lijekova kao i prijavljivanje istih referentnom centru; vođenje propisanih
knjiga evidencije davanje jasnih uputa bolesnicima kao i savjeta za atomedikaciju
te održavanje i unapredivanje stručnosti sa svrhom utjecaja na racionalno
i ekonomično propisivanje lijekova prema principima suvremene farmakoterapije;

8. Održavanje primjerenog izgleda gradevine, higijene okoline i unutrašnjosti
zdravstvene ustanove ili ordinacije, te higijenska dispozicija otpada;

9. Evaluacija stručnosti rada zdravstvenih djelatnika: Ispituje se sudjelovanje
na znanstvenim i drugim skupovima, način pračenja i unapredivanja struke
i suradnje sa drugim djelatnostima i drugim zdravstvenim djelatnicirna;

10. Ispunjavanje obveza u smislu davanja izvješća i podmirivanja obveznih
pristojbi sukladno propisima;

11. Ispunjavanje ugovornih obveza prema Hrvatskom zavodu za zdravstveno
osiguranje i drugim osigurateljima.

Članak 7.

Ako se prilikom obavljanja nadzora utvrdi nedostatak stručnosti zdravstvenih
djelatnika i potreba dodatne izobrazbe, rješenje koje se pri tome donosi
mora sadržavati naziv zdravstvene ili druge ustanove u kojoj treba obaviti
dodatnu izbrazbu i vrijeme trajanja izobrazbe.

III. PRIJELAZNE I ZAVRŠNE ODREDBE

Članak 8.

Danom stupanja na snagu ovog Pravilnika prestaje važiti Pravilnik o
načinu obavljanja nadzora nad stručnim radom u djelatnosti zdravstva ("Narodne
novine" br. 47/91).

Članak 9.

Ovaj Pravilnik stupa na snagu osmog dana od dana objave u "Narodnim
novinama".

Klasa: 011-01/94-01/42

Broj: 534-02-22-94-1

Zagreb, 25. travnja. 1994.

Ministar zdravstva

**prof. dr. Andrija Hebrang, v. r.**

Pravilnik, NN 40/1994-735